Μπερνάτ Μέτζε

Ο Μπερνάτ Μέτζε (Βαρκελώνη, μεταξύ 1340 και 1346 - 1413) ήταν Καταλανός συγγραφέας. Θεωρείται ένας από τους σημαντικότερους πεζογράφους των τελών του 14ου αιώνα και ο πρώτος εκπρόσωπος και εισηγητής της Αναγέννησης στην καταλανική λογοτεχνία. Κύριο έργο του είναι το Lo somni ('Το όνειρο',1399).

 Βιογραφία και έργα 
Εργάστηκε ως συμβολαιογράφος και γραμματέας της βασιλικής καγκελαρίας του Στέμματος της Αραγώνας, στην υπηρεσία των βασιλέων Ιωάννη Α΄ και Μαρτίνου του Ανθρώπινου. Κατείχε επομένως πολύ καλή γνώση της καταλανικής, της αραγωνικής και της λατινικής γλώσσας. Το πρώτο του έργο,Έχει εντοπιστεί και ένα ποίημα δίχως ημερομηνία με τίτλο Sermó ('Κήρυγμα'). το έμμετρο Llibre de Fortuna e Prudència, ('Βιβλίο της Τύχης και της Σωφροσύνης '1381) αναφέρεται στις δυσκολίες που αντιμετωπίζει στη ζωή του ως μάθημα σωφροσύνης και αρετής. Ακολουθεί το ακόμη πρώιμο Ovidi enamorat και η μετάφραση μιας λατινικής επιστολής του Πετράρχη που με τη σειρά της είναι μετάφραση ενός από τα διηγήματα του Βοκάκιου στο Δεκαήμερον με τίτλο Història de Valter e Griselda. Παντρεύτηκε δυάκις και το 1395 στάλθηκε από τον μονάρχη ως πρέσβης στην έδρα του πάπα στην Αβινιόν. Πιθανότατα στη φυλακή, γράφει το Medicina apropiada a tot mal ('Φάρμακο για όλες τις αρρώστιες', 1396), ποίημα με συμβουλές για την κατάπαυση των παθών που προκαλεί ο έρωτας.Μπερνάτ Μέτζε, Φάρμακο για όλες τις αρρώστιες. στο escriptors.cat.  

 Το όνειρο 
Μεταξύ 1398 και 1399 συγγράφει το σημαντικότερο κείμενό του, το Lo somni. Ως λογοτεχνική τεχνική απομακρύνεται αισθητά από τα προηγούμενα έργα της καταλανικής λογοτεχνίας (π.χ. Ραμόν Λιουλ, Φρανσέσκ Εϊσιμένις) δεδομένου ότι, στα πρώτα δύο βιβλία του και πάντα στο πρώτο πρόσωπο, κάνει χρήση του σχήματος του ονείρου. Στο τρίτο συναντάται με τον Ορφέα και στη συνέχεια με τον Τειρεσία που μέχρι και το τέταρτο βιβλίο βάλλει κατά των αμαρτιών των γυναικών. Από την πλευρά του, ο πρωταγωνιστής υπερασπίζεται το γυναικείο φύλο, δηλώνοντας ότι οι αμαρτίες και τα πάθη των ανδρών είναι μεγαλύτερα.Μπερνάτ Μέτζε, Το όνειρο. στο escriptors.cat. 

 Παραπομπές 

Κατηγορία:Μεσαιωνική καταλανική λογοτεχνία
Κατηγορία:Καταλανοί λογοτέχνες
Κατηγορία:Αναγεννησιακή λογοτεχνία